Kromaffiinikudoksen gammakuvaus MIBG

|  |  |
| --- | --- |
|  |  |
| Kuvaus: | Ohjeita adrenergisen kudoksen gammakuvaukseen tulevalle potilaalle |

|  |
| --- |
|  |
|  |  |
|  |

**Tutkimuksen tarkoitus** Eräiden kasvainten kuvantaminen, esim. feokromosytooma, neuroblastooma. Tutkimuksessa käytetty radiolääke hakeutuu sympaattisiin hermopäätteisiin.

**Esivalmistelut** **Kofeiinipitoiset aineet (kahvi, tee, energiajuomat), vanilja, suklaa ja sinihomejuusto ovat kiellettyjä 24 tuntia ennen tutkimusta.** Kyseisetaineet vaikuttavat radiolääkkeen kertymiseen elimistöön.

Mahdollisista lääketauoista ohjeistaa sinua hoitava lääkäri.

Noin puoli tuntia ennen radiolääkettä saat natriumperkloraattia suun kautta. Tällä estetään radiolääkkeen kertyminen kilpirauhaseen.

**Tutkimuksen kulku** Tutkimus jakautuu kahdelle peräkkäiselle päivälle. Ensimmäisenä tutkimuspäivänä radiolääke injisoidaan laskimoon, minkä jälkeen pääset kotiin. Hoitaja sopii kanssasi tarkan ajan seuraavan päivän kuvaukseen. Myös kuvaus kolmantena päivänä on mahdollinen. Kuvaukset kestävät 1- 2 tuntia.

**Tutkimuksen jälkeen** Tutkimuksen jälkeen sinun tulee juoda runsaasti. Käy usein myös WC:ssä seuraavan 12 tunnin aikana.

Tutkimuksessa käytetään pientä määrää radioaktiivista lääkeainetta, jonka vuoksi sinun on vältettävä läheistä kontaktia pieniin lapsiin (0-2 vuotiaat) sekä raskaana oleviin 48 tuntia injektiosta. Tutkimuksessa käytetty radiolääke poistuu elimistöstä tänä aikana.

Imettävien äitien on pidettävä 24 tunnin imetystauko tutkimuksen jälkeen. Hävitä imetystauon aikana lypsetty maito.

Tulliasemilla on käytössä radioaktiivisuusmittarit. Jos aiot matkustaa ulkomaille tutkimuksen jälkeen, pyydä hoitohenkilökunnalta todistus tehdystä tutkimuksesta.

**Tutkimuspaikka** Puijon sairaala, Pääsairaala, C-aula, 2.kerros, Isotooppilääketiede

 Huom! sisääntulokerros on 0-kerros

**Lisätiedot** Mikäli sinulla on kysyttävää tutkimuksesta tai et pääse tulemaan sinulle varattuun tutkimukseen esim. sairastumisen vuoksi, ota yhteys puh. (017) 173 270.